დარეჯან დიაფალი

დარეჯანი (დ. 20 კვირკვე, 1734  — ღ. 8 გერგობათუთა, 1807) — ქართლ-კახეთიშ დიაფალი, მაფა ერეკლე II-აშ მასუმა ჩილი (1750 წანაშე); სამარგალოშ თარიშ, ოტია დადიანიშ ჯიმაშ, კაციაშ ცირასქუა. 

დარეჯანი ირ ჭყანას ხვარენდჷ, ნამჷ-და ომაფე ხვისტაშა მუშ სქუალეფი გეშუჸონაფუდჷკონ. თე ღანკით ერეკლე II-ს თელარაშ ეკონია წანეფს კანონით მიოღებაფუ, ნამუშ ჭყანათ გიორგიშ (ერეკლეშ უნჩაში ქომოლსქუა მაჟირა ჩილშე) უკული მაფობა თიშ უნჩაშ სქუაშა ვარინ, ჯიმაშა — დარეჯანიშ სქუა იულონშა გჷნურთუმუდკო ოკო (თე წესი უკული გიორგი XII-ქ გაუქვუ). ქართლ-კახეთიშ ომაფეშ რუსეთშა მერსხუაფაშ უკული, 1803 წანას, დარეჯანი ფანიაშ მაკათურეფწკჷმა ართო რუსეთშა (სანქტ-პეტერბურგი) გეგნახორეს. თექჷთ დოღურჷ. ნთხორუ ალექსანდრე ნეველიშ ლავრას.

ლიტერატურა

კატეგორია:დუნაბადი 1734
კატეგორია:ნაღურა 1807
კატეგორია:საქორთუოშ დიაფალეფი